Sikichoras

Sikichoras () – sala ir provincija Filipinuose, Visajų salyne, Boholio jūroje, 30 km į pietryčius nuo Negroso. Plotas – 337 km².

Sala sudaryta iš nuosėdinių uolienų, supama koralinių rifų. Paviršius iškyla iki 628 m, pakrantėse driekiasi lygumos.

2020 m. Sikichore gyveno 103 tūkst. gyventojų. Pagrindinė gyvenvietė – Sikichoras (salos šiaurės vakaruose). Pagrindiniai uostai – Larena ir Lasis. Verčiamasi žvejyba ir žemės ūkiu, plėtojamas turizmas (Sikichoras garsėja kaip maginių, šamanistinių, gydymo apeigų vieta). Saloje plačiausiai vartojama sebuanų kalba.

Europiečiai salą pasiekė 1565 m. (Migelio Lopeso de Legaspio ekspedicija). Ispanai Sikichorą pradžioje vadino „Liepsnų sala“ (), dėl daugybės švytinčių jonvabalių.

 Šaltiniai 

Kategorija:Filipinų salos
Kategorija:Filipinų provincijos